പൊന്ന് സാറേ ഈ വെള്ളം ഒന്ന് കൊണ്ട് പോകോ, കരഞ്ഞു അപേക്ഷിച്ചു കേരളം പിണറായിയുടെ കത്തിന് സ്റ്റാലിന് നല്കുന്നത് പുല്ലുവില. മുല്ലപ്പെരിയാറില് കേരളത്തിന്റെ ആശങ്ക അറിയിച്ച് കത്തയച്ചിട്ടും തമിഴ്നാടിന് കുലുക്കമില്ല. കേരളത്തിന്റെ ആശങ്കമാറ്റാന് അവര് ഇനിയും ഒന്നും ചെയ്യുന്നില്ല. അതിനിടെ മുല്ലപ്പെരിയാര് അണക്കെട്ടിലെ ജലനിരപ്പ് 137.10 അടിയായി. നീരൊഴുക്കില് മാറ്റമില്ല. തമിഴ്നാട് സെക്കന്ഡില് 2200 ഘനയടി വെള്ളം ഇവിടെനിന്ന് വൈഗയിലേക്കു തുറന്നുവിട്ടിട്ടുണ്ട്. 1800 ഘനയടി 4 പെന്സ്റ്റോക്ക് പൈപ്പുകള് വഴിയും 400 ഘനയടി ഇറച്ചിപ്പാലം വഴിയുമാണു കൊണ്ടുപോകുന്നത്. അടിയന്തര സാഹചര്യമുണ്ടായാല് 300 ഘനയടി വെള്ളം കൂടിയേ തമിഴ്നാടിനു കൊണ്ടുപോകാന് കഴിയൂ. ഇതില് കൂടുതല് അണക്കെട്ടില്നിന്നു പുറത്തേക്ക് ഒഴുക്കണമെങ്കില് സ്പില്വേയിലെ ഷട്ടറുകള് തുറന്ന് പെരിയാറിലേക്ക് ഒഴുക്കണം. അതിന് ഇനിയും തമിഴ്നാട് തയ്യാറാകുന്നില്ല. ലനിരപ്പ് ഉയരുന്ന സാഹചര്യത്തില് മുല്ലപ്പെരിയാര് അണക്കെട്ടില് നിന്ന് കൂടുതല് വെള്ളം കൊണ്ടുപോകണമെന്ന് ആവശ്യപ്പെട്ട് മുഖ്യമന്ത്രി പിണറായി വിജയന് തമിഴ്നാട് മുഖ്യമന്ത്രി എംകെ സ്റ്റാലിന് കത്തയച്ചിരുന്നു. തുരങ്കം വഴി വൈഗ അണക്കെട്ടിലേക്ക് പരമാവധി വെള്ളം വലിച്ചെടുത്ത് തുറന്നു വിടാന് ബന്ധപ്പെട്ടവര്ക്ക് അടിയന്തര നിര്ദ്ദേശം നല്കണമെന്നാണ് തമിഴ്നാട് സര്ക്കാറിനോട് ആവശ്യപ്പെട്ടത്. ഡാമിന്റെ ഷട്ടറുകള് തുറക്കുന്നതിന് 24 മണിക്കൂര് മുമ്ബെങ്കിലും കേരള സര്ക്കാരിനെ അറിയിക്കണമെന്നും കത്തില് ആവശ്യപ്പെട്ടിട്ടുണ്ട്. എന്നാല് ഈ കത്തിനോട് ഒരു അനുഭാവവും തമിഴ്നാട് പ്രകടിപ്പിക്കുന്നില്ല. വെള്ളമെത്രവേണെങ്കിലും എടുത്തോ പക്ഷെ 40 ലക്ഷം ജനങ്ങളുടെ ജീവനെടുക്കരുതെന്നാണ് പലരും കമന്റ് ചെയ്തിരിക്കുന്നത്. ഡികമ്മീഷന് മുലപ്പെരിയാര് ഡാം, സേവ് കേരള തുടങ്ങിയ ഹാഷ് ടാഗുകളും കമന്റ് ചെയ്യുന്നുണ്ട്. സര്, പ്ലീസ്, വെള്ളം എടുത്തോളൂ, പക്ഷേ..... ഈ അഭ്യര്ത്ഥനയുമായി സ്റ്റാലിന്റെ പേജിലെത്തി മലയാളികള് പോസ്റ്റും ചെയ്യുന്നു. എന്നാലും മുല്ലപ്പെരിയാറില് മൗനം തുടരുകയാണ് തമിഴ്നാട് സര്ക്കാര്. മഴയുടെ ശക്തി കുറഞ്ഞ സാഹചര്യത്തില് ജലനിരപ്പ് 136 അടിയിലും താഴ്ത്തി നിര്ത്താന് കഴിയുമെന്നാണ് തമിഴ്നാടിന്റെ പ്രതീക്ഷ. തുലാവര്ഷം ശക്തമായാല് ആ കണക്കുകൂട്ടല് തെറ്റും. ജലനിരപ്പ് 136 അടിയില്നിന്ന് 142 ലേക്ക് ഉയര്ത്താന് സുപ്രീംകോടതി അനുമതി നല്കിയ ശേഷം മൂന്നു തവണ അത് 142 അടിയിലെത്തിയിരുന്നു 2014 നവംബര് 21 നും 2015 ഡിസംബര് ആറിനും 2018 ഓഗസ്റ്റ് 15 നും . പഴയ കണക്കുകള് പരിശോധിച്ചാല് ജലനിരപ്പ് അനുവദനീയ സംഭരണശേഷി പിന്നിട്ടത് അധികവും തുലാവര്ഷക്കാലത്താണെന്നു വ്യക്തം. ഇടുക്കി ആര്ഡിഒ എം.കെ. ഷാജി മുല്ലപ്പെരിയാര് അണക്കെട്ട് സന്ദര്ശിച്ച് സ്ഥിതിഗതികള് വിലയിരുത്തി. നിലവില് ആശങ്കപ്പെടേണ്ട സാഹചര്യമില്ലെന്ന് അദ്ദേഹം പറഞ്ഞു. പെരിയാറിന്റെ തീരപ്രദേശത്തുള്ള ജനങ്ങളുടെ ആശങ്ക അകറ്റുന്നതിനു ദുരന്തനിവാരണ സേനയുടെ നേതൃത്വത്തില് പെരിയാര് വില്ലേജിലെ വികാസ് നഗര്, ഇഞ്ചിക്കാട് ആറ്റോരം, മഞ്ചുമല ആറ്റോരം തുടങ്ങിയ സ്ഥലങ്ങളില് ബോധവല്ക്കരണം നടത്തി. ഒക്ടോബര് 16 മുതല് കേരളത്തിലുണ്ടായ പ്രളയം ജനങ്ങളുടെ സ്വത്തിനും ജീവനും വലിയ നാശനഷ്ടമാണ് വരുത്തിയത്. പല ഭാഗങ്ങളിലും രൂക്ഷമായ ഉരുള്പൊട്ടലും കനത്ത വെള്ളപ്പൊക്കവും മരണങ്ങളുമുണ്ടായി. ഈ സാഹചര്യത്തിലാണ് കേരളാ മുഖ്യമന്ത്രി തമിഴ്നാടിന് കത്തയച്ചത്. മുല്ലപ്പെരിയാറില് ഒക്ടോബര് 18ന് ജലനിരപ്പ് 133.45 അടി ആയപ്പോള് തമിഴ്നാട് അധികൃതരെ വിവരമറിയിച്ചിരുന്നു. അണക്കെട്ടിന്റെ താഴ്ഭാഗത്ത് താമസിക്കുന്നവരുടെ സുരക്ഷ ഉറപ്പുവരുത്താനായിരുന്നു ഇത്. ഇടുക്കി റിസര്വോയറിലെ ചെറുതോണി അണക്കെട്ടിന്റെ മൂന്ന് ഷട്ടറുകള് തുറന്നു. അതിനു മുന്നോടിയായി ഇടമലയാര് അണക്കെട്ടും തുറന്നു. മുല്ലപ്പെരിയാര് അണക്കെട്ടിലെ ഇപ്പോഴത്തെ ഒഴുക്ക് 2109 സിഎസ് ആണ്. പുറന്തള്ളല്നില ഒക്ടോബര് 20ലെ കണക്കുപ്രകാരം 1750 സിഎസും. ഇപ്പോഴത്തെ ഒഴുക്കിനൊപ്പം മഴ ശക്തമാകുമ്ബോള് റിസര്വോയര് ലെവല് 142 അടിയില് എത്തുമെന്ന് ഭയപ്പെടുകയാണ്. അതുകൊണ്ടാണ് മുല്ലപ്പെരിയാര് അണക്കെട്ടില് നിന്ന് തുരങ്കം വഴി തമിഴ്നാട്ടിലേക്ക് ക്രമേണ വെള്ളം തുറന്നു വിടണമെന്ന അടിയന്തര ആവശ്യമുയരുന്നതെന്നും കത്തില് തമിഴ്നാടിനെ അറിയിച്ചു. ജനങ്ങളുടെ ജീവന് സുരക്ഷിതമാക്കാന് അനുകൂല പ്രതികരണം പ്രതീക്ഷിക്കുന്നതായി മുഖ്യമന്ത്രി കത്തില് പറഞ്ഞു. കേരളവും തമിഴ്നാടും തമ്മിലുള്ള ചരിത്രപരമായ ബന്ധവും ജനങ്ങള് തമ്മിലുള്ള ഊഷ്മള ബന്ധവും മുഖ്യമന്ത്രി കത്തില് ചൂണ്ടിക്കാട്ടിയിരുന്നു. Video Link https:youtu.bedQajIIbyXaI